钦定古今图书集成/明伦汇编/官常典/第516卷 > 迪姑迭
## 钦定古今图书集成/明伦汇编/官常典/第516卷 > 迪姑迭

按《金史》本传：“迪姑迭，温迪罕部人。祖扎古迺，父阿胡
迭，世为胡论水部长。迪姑迭年二十馀，代领父谋克，
攻宁江州，败辽援兵，获甲马财物。次破奚营，回至韩
州，遇敌二千人，击走之。斡鲁古与辽人战于咸州，兵
已却，迪姑迭以本部兵力战，诸军复振，遂大破之。护
步答冈之役，乙里补孛堇陷敌中，迪姑迭援出之，攻”
黄龙府，身被数创，授猛安。天辅七年，从上至山西，卒。